# Europos Sąjungos C 418A/2021

| | ISSN 1977-0960 |
| --- | --- |
| Europos Sąjungos
  oficialusis leidinys | C 418A |
| | |
| Leidimas lietuvių kalba | Informacija ir pranešimai | 64 metai2021m. spalio 15d. |

ISSN 1977-0960

Europos Sąjungos

oficialusis leidinys

C 418A

Leidimas lietuvių kalba

Informacija ir pranešimai

64 metai2021m. spalio 15d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Komisija |
| 2021/C 418 A/01 | Europos cheminių medžiagų agentūra (ECHA). Pranešimas apie konkursą vykdomojo direktoriaus pareigoms (AD 14 lygio laikinasis darbuotojas). COM/2021/20069 | 1 |

Turinys

Puslapis

V   Nuomonės

ADMINISTRACINĖS PROCEDŪROS

Europos Komisija

2021/C 418 A/01

Europos cheminių medžiagų agentūra (ECHA). Pranešimas apie konkursą vykdomojo direktoriaus pareigoms (AD 14 lygio laikinasis darbuotojas). COM/2021/20069

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Komisija

| 2021 10 15 | LT | Europos Sąjungos oficialusis leidinys | CA 418/1 |
| --- | --- | --- | --- |

2021 10 15

LT

Europos Sąjungos oficialusis leidinys

CA 418/1

---

Europos cheminių medžiagų agentūra (ECHA)

Pranešimas apie konkursą vykdomojo direktoriaus pareigoms

(AD 14 lygio laikinasis darbuotojas)

COM/2021/20069

(2021/C 418 A/01)

Apie mus

Europos cheminių medžiagų agentūra (ECHA), įsteigta 2007 m. birželio 1 d. REACH reglamentu ir įkurta Helsinkyje (Suomija), atlieka pagrindinį vaidmenį užtikrinant aukštą žmonių sveikatos ir aplinkos apsaugos lygį, be kita ko, skatinant taikyti alternatyvius cheminių medžiagų pavojingumo vertinimo metodus, taip pat užtikrinant laisvą cheminių medžiagų judėjimą vidaus rinkoje, kartu didinant konkurencingumą ir inovacijas.

ECHA įgyvendina toliau nurodytus teisės aktus:

REACH reglamentą (1) – Reglamentą dėl cheminių medžiagų registracijos, įvertinimo, autorizacijos ir apribojimų. Šis reglamentas įsigaliojo 2007 m. birželio 1 d. Juo supaprastinti ir patobulinti ankstesni Europos Sąjungos cheminių medžiagų teisės aktai. REACH reglamento 75–111 straipsnių nuostatos reglamentuoja šios agentūros veiklą ir nustato jos užduotis.

CLP reglamentą (2) – Reglamentą dėl cheminių medžiagų klasifikavimo, ženklinimo ir pakavimo. Jis įsigaliojo 2009 m. sausio 20 d. Reglamento 50 straipsnyje nustatytos agentūros užduotys.

BP reglamentą (3) – 2013 m. įsigaliojusį Biocidinių produktų reglamentą, susijusį su biocidinių produktų, skirtų žmonėms, gyvūnams, medžiagoms ar gaminiams apsaugoti nuo tokių kenksmingųjų organizmų, kaip kenkėjai ar bakterijos, dėl šių produktų sudėtyje esančių veikliųjų medžiagų poveikio, tiekimu rinkai ir naudojimu. Agentūros užduotys nustatytos BP reglamento 74 straipsnyje.

IPS reglamentą (4) – 2014 m. įsigaliojusį Išankstinio pranešimo apie sutikimą reglamentą, kuris reglamentuoja tam tikrų pavojingųjų cheminių medžiagų importą bei eksportą ir nustato įpareigojimus įmonėms, norinčioms šias chemines medžiagas eksportuoti į ES nepriklausančias šalis. Šiuo reglamentu Europos Sąjungoje įgyvendinama Roterdamo konvencija dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje. Agentūros užduotys nustatytos IPS reglamento 6 straipsnyje.

Agentūrai taip pat pavestos konkrečios užduotys, nustatytos Atliekų pagrindų direktyvoje (5), Reglamente dėl patvariųjų organinių teršalų (6) ir Geriamojo vandens direktyvoje (7).

2020 m. spalio 14 d. Europos Komisija paskelbė Cheminių medžiagų strategiją tvarumui užtikrinti (8). Tai yra ES nulinės taršos tikslo, kuris yra vienas iš pagrindinių Europos žaliojo kurso komunikate prisiimtų įsipareigojimų, dalis. Tikimasi, kad Cheminių medžiagų strategijos tvarumui užtikrinti įgyvendinimas turės įtakos ECHA vaidmeniui ir įgaliojimams.

Daugiau informacijos rasite svetainėje

http://www.ECHA.europa.eu/.

Siūlome

Vykdomasis direktorius yra teisinis ir viešas ECHA atstovas. Jis atskaitingas ECHA valdančiajai tarybai, sudarytai pagal Reglamento (EB) Nr. 1907/2006, kuriuo įsteigiama ši agentūra, 78 straipsnį. Jis vadovaus ECHA, ją administruos ir prisiims visą atsakomybę už jos veiklą, užtikrindamas, kad būtų įgyvendinami ECHA tikslai.

Vykdomasis direktorius savo pareigas atlieka visiškai nepriklausomai, nepažeisdamas atitinkamų Komisijos ir valdančiosios tarybos įgaliojimų.

Vykdomasis direktorius bus atsakingas už Reglamento (EB) Nr. 1907/2006 83 straipsnyje nustatytų pareigų vykdymą, visų pirma už:

| — | kasdienį agentūros, kurios 2021 m. biudžetas yra apie 113 mln. EUR ir kurioje dirba 621 darbuotojas, administravimą; |
| --- | --- |

—

kasdienį agentūros, kurios 2021 m. biudžetas yra apie 113 mln. EUR ir kurioje dirba 621 darbuotojas, administravimą;

| — | ECHA valdymą vadovaujantis REACH reglamente išdėstytomis nuostatomis dėl jos steigimo ir galiojančiais taikytinais teisės aktais bei agentūros valdančiosios tarybos sprendimais; |
| --- | --- |

—

ECHA valdymą vadovaujantis REACH reglamente išdėstytomis nuostatomis dėl jos steigimo ir galiojančiais taikytinais teisės aktais bei agentūros valdančiosios tarybos sprendimais;

| — | veiksmingą ir rezultatyvų bendrą vadovavimą ECHA darbuotojams ir rūpinimąsi gera atmosfera kolektyve ir darbo aplinka; |
| --- | --- |

—

veiksmingą ir rezultatyvų bendrą vadovavimą ECHA darbuotojams ir rūpinimąsi gera atmosfera kolektyve ir darbo aplinka;

| — | visų agentūros išteklių, būtinų jos organų veiklai vykdyti, valdymą, įskaitant atitinkamos mokslinės ir techninės paramos teikimą; |
| --- | --- |

—

visų agentūros išteklių, būtinų jos organų veiklai vykdyti, valdymą, įskaitant atitinkamos mokslinės ir techninės paramos teikimą;

| — | ECHA strategijos ir darbo programų projektų rengimą ir ataskaitų dėl juose nustatytos krypties ir politikos nustatymo procedūrų teikimą valdančiajai tarybai; |
| --- | --- |

—

ECHA strategijos ir darbo programų projektų rengimą ir ataskaitų dėl juose nustatytos krypties ir politikos nustatymo procedūrų teikimą valdančiajai tarybai;

| — | valdančiosios tarybos priimtų darbo programų ir sprendimų įgyvendinimo ataskaitų teikimą; |
| --- | --- |

—

valdančiosios tarybos priimtų darbo programų ir sprendimų įgyvendinimo ataskaitų teikimą;

| — | sekretoriato paslaugų teikimą valdančiajai tarybai; |
| --- | --- |

—

sekretoriato paslaugų teikimą valdančiajai tarybai;

| — | bendrus ECHA pavestų užduočių vykdymo rezultatus, be kita ko, jos vidaus kontrolės ir valdymo sistemų kokybės priežiūrą; |
| --- | --- |

—

bendrus ECHA pavestų užduočių vykdymo rezultatus, be kita ko, jos vidaus kontrolės ir valdymo sistemų kokybės priežiūrą;

| — | ECHA biudžeto rengimą ir vykdymą pagal agentūroms taikomą Finansinį pagrindų reglamentą (9) ir užtikrinimą, kad jis būtų valdomas veiksmingai ir laikantis patikimo finansų valdymo principo; |
| --- | --- |

—

ECHA biudžeto rengimą ir vykdymą pagal agentūroms taikomą Finansinį pagrindų reglamentą (9) ir užtikrinimą, kad jis būtų valdomas veiksmingai ir laikantis patikimo finansų valdymo principo;

| — | ECHA finansinius reikalus, įskaitant, be kita ko, galutinių ataskaitų projektus ir finansavimo sprendimus; |
| --- | --- |

—

ECHA finansinius reikalus, įskaitant, be kita ko, galutinių ataskaitų projektus ir finansavimo sprendimus;

| — | atstovavimą ECHA ir ryšius su įvairiais suinteresuotaisiais subjektais bei visuomene visais agentūros kompetencijai priklausančiais klausimais; |
| --- | --- |

—

atstovavimą ECHA ir ryšius su įvairiais suinteresuotaisiais subjektais bei visuomene visais agentūros kompetencijai priklausančiais klausimais;

| — | bendradarbiavimą su Europos Komisija, Europos Parlamentu ir valstybėmis narėmis, taip pat su valstybių narių kompetentingomis institucijomis ir ES agentūromis, vykdančiomis panašias užduotis kaip ECHA; |
| --- | --- |

—

bendradarbiavimą su Europos Komisija, Europos Parlamentu ir valstybėmis narėmis, taip pat su valstybių narių kompetentingomis institucijomis ir ES agentūromis, vykdančiomis panašias užduotis kaip ECHA;

| — | užtikrinimą, kad agentūra nuomones priimtų laikydamasi Sąjungos teisės aktuose nustatytų terminų; |
| --- | --- |

—

užtikrinimą, kad agentūra nuomones priimtų laikydamasi Sąjungos teisės aktuose nustatytų terminų;

| — | užtikrinimą, kad būtų tinkamai koordinuojama agentūros komitetų veikla. |
| --- | --- |

—

užtikrinimą, kad būtų tinkamai koordinuojama agentūros komitetų veikla.

Ieškome (atrankos kriterijai)

Geriausias kandidatas bus išskirtinių gabumų veiklus specialistas, kuris turėtų atitikti toliau išvardytus atrankos kriterijus.

a)   Vadovavimo įgūdžiai:

| — | gebėti strateginiu ir veiklos valdymo lygmeniu vadovauti tokiai didelei organizacijai, kaip ECHA; |
| --- | --- |

—

gebėti strateginiu ir veiklos valdymo lygmeniu vadovauti tokiai didelei organizacijai, kaip ECHA;

| — | puikiai gebėti kurti ir įgyvendinti strateginę viziją, nustatyti tikslus ir vadovauti darbuotojams bei juos motyvuoti daugiakultūrėje, daugiakalbėje ir daugiadalykėje aplinkoje; |
| --- | --- |

—

puikiai gebėti kurti ir įgyvendinti strateginę viziją, nustatyti tikslus ir vadovauti darbuotojams bei juos motyvuoti daugiakultūrėje, daugiakalbėje ir daugiadalykėje aplinkoje;

| — | turėti labai gerų sprendimų priėmimo įgūdžių, įskaitant gebėjimą priimti sprendimus sudėtingais klausimais ir esant nenumatytoms arba besikeičiančioms sąlygoms; |
| --- | --- |

—

turėti labai gerų sprendimų priėmimo įgūdžių, įskaitant gebėjimą priimti sprendimus sudėtingais klausimais ir esant nenumatytoms arba besikeičiančioms sąlygoms;

| — | turėti dokumentais patvirtintos nacionalinio, Europos ir (arba) tarptautinio lygmens biudžeto, finansų ir žmogiškųjų išteklių valdymo didelėje organizacijoje patirties; |
| --- | --- |

—

turėti dokumentais patvirtintos nacionalinio, Europos ir (arba) tarptautinio lygmens biudžeto, finansų ir žmogiškųjų išteklių valdymo didelėje organizacijoje patirties;

| — | turėti aiškią viziją, kaip skatinti, kad būtų įgyvendintas ECHA tikslas teikti naudos žmonių sveikatai ir aplinkai, taip pat kaip skatinti inovacijas bei konkurencingumą ir puoselėti pagrindinius agentūros principus – atvirumą, skaidrumą, nepriklausomumą ir mokslinę kompetenciją. |
| --- | --- |

—

turėti aiškią viziją, kaip skatinti, kad būtų įgyvendintas ECHA tikslas teikti naudos žmonių sveikatai ir aplinkai, taip pat kaip skatinti inovacijas bei konkurencingumą ir puoselėti pagrindinius agentūros principus – atvirumą, skaidrumą, nepriklausomumą ir mokslinę kompetenciją.

b)   Specialieji įgūdžiai ir patirtis:

| — | gerai išmanyti Europos cheminių medžiagų srities teisės aktų aspektus, susijusius su sveikata, aplinka, vartotojų reikalais, inovacijomis ir vidaus rinka; |
| --- | --- |

—

gerai išmanyti Europos cheminių medžiagų srities teisės aktų aspektus, susijusius su sveikata, aplinka, vartotojų reikalais, inovacijomis ir vidaus rinka;

| — | turėti patirties ir praktinių žinių vienoje arba keliose iš šių sričių: žmogaus sveikatos ir (arba) aplinkos apsaugos, cheminių medžiagų rizikos vertinimo. Būtų geriausia, jei ši patirtis būtų įgyta dirbant nacionalinėje, Europos ar tarptautinėje organizacijoje; |
| --- | --- |

—

turėti patirties ir praktinių žinių vienoje arba keliose iš šių sričių: žmogaus sveikatos ir (arba) aplinkos apsaugos, cheminių medžiagų rizikos vertinimo. Būtų geriausia, jei ši patirtis būtų įgyta dirbant nacionalinėje, Europos ar tarptautinėje organizacijoje;

| — | labai gerai išmanyti, kaip veikia Europos agentūros ir institucijos ir kaip jos sąveikauja. |
| --- | --- |

—

labai gerai išmanyti, kaip veikia Europos agentūros ir institucijos ir kaip jos sąveikauja.

c)   Asmeninės savybės:

| — | gebėti veiksmingai, sklandžiai, skaidriai ir atvirai palaikyti ryšius su suinteresuotaisiais subjektais, piliečiais, Europos lygmens, tarptautinėmis, nacionalinėmis ir vietos valdžios institucijomis, tarptautinėmis organizacijomis, spauda ir t. t.; |
| --- | --- |

—

gebėti veiksmingai, sklandžiai, skaidriai ir atvirai palaikyti ryšius su suinteresuotaisiais subjektais, piliečiais, Europos lygmens, tarptautinėmis, nacionalinėmis ir vietos valdžios institucijomis, tarptautinėmis organizacijomis, spauda ir t. t.;

| — | turėti didelę tarptautinių derybų patirtį; |
| --- | --- |

—

turėti didelę tarptautinių derybų patirtį;

| — | turėti puikių bendravimo įgūdžių ir gebėti palaikyti tinkamus ryšius su ES agentūromis, institucijomis ir valstybių narių kompetentingomis institucijomis. |
| --- | --- |

—

turėti puikių bendravimo įgūdžių ir gebėti palaikyti tinkamus ryšius su ES agentūromis, institucijomis ir valstybių narių kompetentingomis institucijomis.

Kandidatai privalo (tinkamumo reikalavimai)

Kandidatai galės dalyvauti atrankos etape tik jei iki paraiškų pateikimo termino atitiks toliau nurodytus formalius reikalavimus.

| — | Pilietybė: kandidatas turi turėti vienos iš Europos Sąjungos valstybių narių pilietybę. |
| --- | --- |

—

Pilietybė: kandidatas turi turėti vienos iš Europos Sąjungos valstybių narių pilietybę.

| — | Universitetinis išsilavinimas arba diplomas: kandidatas privalo turėti:






  — | arba diplomu patvirtintą ketverių metų ar ilgesnį užbaigtą universitetinį išsilavinimą, |
| --- | --- | --- |

—

Universitetinis išsilavinimas arba diplomas: kandidatas privalo turėti:

—

arba diplomu patvirtintą ketverių metų ar ilgesnį užbaigtą universitetinį išsilavinimą,

| — | arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį). |
| --- | --- |

—

arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį).

| — | Profesinė patirtis: kandidatas privalo turėti ne mažesnę kaip 15 metų darbo patirtį (10), įgytą baigus studijas, kurios lygmuo atitinka minėtus kvalifikacinius reikalavimus. Iš jos bent penkerių metų profesinė patirtis turi būti įgyta su agentūros veikla susijusioje srityje. |
| --- | --- |

—

Profesinė patirtis: kandidatas privalo turėti ne mažesnę kaip 15 metų darbo patirtį (10), įgytą baigus studijas, kurios lygmuo atitinka minėtus kvalifikacinius reikalavimus. Iš jos bent penkerių metų profesinė patirtis turi būti įgyta su agentūros veikla susijusioje srityje.

| — | Vadovavimo patirtis: iš profesinės patirties, įgytos baigus studijas, bent penkerių metų profesinė patirtis turi būti įgyta einant aukšto lygio vadovo pareigas (11) su siūlomomis pareigomis susijusioje srityje. |
| --- | --- |

—

Vadovavimo patirtis: iš profesinės patirties, įgytos baigus studijas, bent penkerių metų profesinė patirtis turi būti įgyta einant aukšto lygio vadovo pareigas (11) su siūlomomis pareigomis susijusioje srityje.

| — | Kalbos: Kandidatas turi labai gerai mokėti vieną iš oficialiųjų Europos Sąjungos kalbų (12) ir pakankamai gerai mokėti kurią nors kitą oficialiąją ES kalbą. Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kurią nors kitą oficialiąją ES kalbą. Todėl pokalbis arba jo dalis gali vykti kita atitinkama kalba. |
| --- | --- |

—

Kalbos: Kandidatas turi labai gerai mokėti vieną iš oficialiųjų Europos Sąjungos kalbų (12) ir pakankamai gerai mokėti kurią nors kitą oficialiąją ES kalbą. Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kurią nors kitą oficialiąją ES kalbą. Todėl pokalbis arba jo dalis gali vykti kita atitinkama kalba.

| — | Amžiaus riba: Nuo paraiškų pateikimo termino dienos kandidatai turi galėti išdirbti visą penkerių metų kadenciją nesulaukę pensinio amžiaus. Europos Sąjungos laikinųjų darbuotojų pensinis amžius skaičiuojamas nuo mėnesio, kurį jiems sukanka 66 metai, pabaigos (žr. Kitų Europos Sąjungos tarnautojų įdarbinimo sąlygų (13) 47 straipsnį). |
| --- | --- |

—

Amžiaus riba: Nuo paraiškų pateikimo termino dienos kandidatai turi galėti išdirbti visą penkerių metų kadenciją nesulaukę pensinio amžiaus. Europos Sąjungos laikinųjų darbuotojų pensinis amžius skaičiuojamas nuo mėnesio, kurį jiems sukanka 66 metai, pabaigos (žr. Kitų Europos Sąjungos tarnautojų įdarbinimo sąlygų (13) 47 straipsnį).

Atranka ir paskyrimas

Direktorių, remdamasi Europos Komisijos pateiktu galutiniu kandidatų sąrašu, skirs ECHA valdančioji taryba.

Norėdama sudaryti galutinį kandidatų sąrašą, Europos Komisija organizuoja atranką laikydamasi atrankos ir įdarbinimo tvarkos (žr. Su vyresniaisiais pareigūnais susijusios politikos dokumentą (14)).

Organizuodama atrankos procedūrą Europos Komisija sudaro pirminės atrankos komisiją. Ši komisija analizuoja visas paraiškas, atlieka pirmąjį tinkamumo patikrinimą ir pagal pirmiau nurodytus kriterijus nustato geriausią profilį turinčius kandidatus, kurie gali būti pakviesti pokalbio su pirminės atrankos komisija.

Po šių pokalbių pirminės atrankos komisija parengia išvadas ir pasiūlo kandidatų, kurie galėtų būti pakviesti tolesnio pokalbio su Europos Komisijos paskyrimų patariamuoju komitetu (PPK), sąrašą. PPK, atsižvelgdamas į pirminės atrankos komisijos išvadas, nuspręs, kuriuos kandidatus pakviesti pokalbio.

Pokalbio su PPK pakviesti kandidatai dalyvaus visą dieną vykstančiose vadovų vertinimo centro, kuriame dirba nepriklausomi įdarbinimo konsultantai, procedūrose. Atsižvelgdamas į pokalbio ir vertinimo centro ataskaitos rezultatus, PPK sudaro galutinį kandidatų, laikomų tinkančiais eiti Europos cheminių medžiagų agentūros vykdomojo direktoriaus pareigas, sąrašą.

PPK atrinkti kandidatai dalyvaus pokalbyje su už generalinį direktoratą, atsakingą už santykius su agentūra, atsakingu (-ais) Komisijos nariu (-iais) (15).

Po šių pokalbių Europos Komisija sudarys galutinį tinkamiausių kandidatų sąrašą ir perduos jį Europos cheminių medžiagų agentūros valdančiajai tarybai. Prieš paskirdama vykdomąjį direktorių iš Komisijos atrinktų kandidatų, valdančioji taryba gali nuspręsti su jais surengti pokalbius. Tai, kad kandidatas yra įtrauktas į galutinį sąrašą, nereiškia, kad jis bus paskirtas eiti pareigas.

Gali būti reikalaujama, kad kandidatai dalyvautų ne tik pirmiau nurodytuose, bet ir papildomuose pokalbiuose ir (arba) atliktų papildomus testus. Jie taip pat turės padaryti pareiškimą atitinkamame (-uose) Europos Parlamento komitete (-uose).

Lygios galimybės

Europos Komisija ir Europos cheminių medžiagų agentūra vykdo lygių galimybių ir nediskriminavimo politiką pagal Tarnybos nuostatų (16) 1d straipsnį.

Įdarbinimo sąlygos

Darbo užmokestis ir įdarbinimo sąlygos yra nustatyti Kitų tarnautojų įdarbinimo sąlygose.

Konkursą laimėjusį kandidatą Europos cheminių medžiagų agentūra įdarbins kaip AD 14 lygio laikinąjį darbuotoją. Priklausomai nuo ankstesnės profesinės patirties, jam bus nustatyta 1-a arba 2-a to pareigų lygio pakopa.

Jis bus paskirtas pradinei penkerių metų kadencijai, kuri gali būti pratęsta ne ilgesniam kaip penkerių metų laikotarpiui remiantis paskyrimo metu galiojančiu agentūros steigimo reglamentu.

Atkreipiamas pareiškėjų dėmesys, kad pagal Kitų tarnautojų įdarbinimo sąlygas visiems naujiems darbuotojams nustatytas devynių mėnesių bandomasis laikotarpis.

Darbo vieta – Helsinkis (Suomija), kur agentūra yra įsikūrusi.

Pareigas galima pradėti eiti nuo 2022 m. balandžio 1 d.

Nepriklausomumas ir interesų deklaravimas

Prieš pradėdamas eiti direktoriaus pareigas kandidatas turės patvirtinti, kad tarnaudamas viešajam interesui įsipareigoja veikti nepriklausomai, ir deklaruoti visus interesus, kurie galėtų kelti abejonių dėl jo nepriklausomumo.

Dėl specifinio pareigų pobūdžio į pirminės atrankos pokalbius pakviesti atrinkti kandidatai turės pasirašyti dabartinių ar būsimų interesų, kurie galėtų kelti abejonių dėl jų nepriklausomumo, deklaraciją.

Pagal Tarnybos nuostatų 16 straipsnį, kurio nuostatos analogiškai taikomos ir laikiniesiems darbuotojams, baigęs tarnybą vykdomasis direktorius turi toliau laikytis pareigos elgtis sąžiningai ir diskretiškai, kai sutinka eiti tam tikras pareigas ar gauti naudos.

Tai apima įsipareigojimą dvejų metų laikotarpiu nuo tarnybos pabaigos likus pakankamai laiko informuoti ECHA valdančiąją tarybą apie ketinimą užsiimti apmokama ar neapmokama profesine veikla. Jeigu ta veikla susijusi su trejus paskutinius tarnybos metus dirbtu darbu ir dėl to galėtų būti pažeisti teisėti ECHA interesai, ECHA valdančioji taryba, atsižvelgdama į tarnybos interesus, gali arba uždrausti užsiimti tokia veikla, arba leisti ja užsiimti laikantis tam tikrų, jos nuomone, deramų sąlygų.

Paraiškų teikimo tvarka

Prieš teikdamas paraišką turėtumėte atidžiai pasitikrinti, ar atitinkate visus kandidatams taikomus tinkamumo reikalavimus (žr. skyrelį „Kandidatai privalo“), ypač diplomų, aukšto lygio profesinės patirties ir kalbinių gebėjimų reikalavimus. Jeigu netenkinamas bent vienas iš tinkamumo reikalavimų, kandidatas automatiškai pašalinamas iš atrankos procedūros. Taip pat turėtumėte pasitikrinti, ar atitinkate visas sąlygas, kad įvykdytumėte visus bendruosius draudimo dalyvauti procedūroje kriterijus, taikomus kandidatams į ECHA organų narius ir pagrindines pareigas ECHA sekretoriate (17).

Jeigu norite dalyvauti konkurse, turite užsiregistruoti internetu toliau nurodytoje svetainėje ir kiekvienu registracijos etapu laikytis pateiktų nurodymų:

https://ec.europa.eu/dgs/human-resources/seniormanagementvacancies/.

Turite turėti veikiantį e. pašto adresą. Jis bus naudojamas jūsų registracijai patvirtinti, be to, juo bus su jumis susisiekiama įvairiais procedūros etapais. Todėl jeigu jūsų e. pašto adresas pasikeis, prašom apie tai pranešti Europos Komisijai.

Kad užbaigtumėte registraciją, į sistemą reikia įkelti PDF formato gyvenimo aprašymą, pageidautina – „Europass“ gyvenimo aprašymo formatu (18), ir internetu pateikti motyvacinį laišką (ne daugiau kaip 8 000 spaudos ženklų). Gyvenimo aprašymas ir motyvacinis laiškas gali būti teikiami bet kuria iš oficialiųjų Europos Sąjungos kalbų.

Baigęs registraciją internete, e. paštu gausite patvirtinimą, kad jūsų paraiška užregistruota. Jei e. paštu negavote patvirtinimo, paraiška nebuvo užregistruota!

Atkreipkite dėmesį, kad paraiškos nagrinėjimo eigos negalite stebėti internetu. Apie jūsų paraiškos statusą jums tiesiogiai praneš Europos Komisija.

Jei norite daugiau informacijos ir (arba) jei kiltų techninių nesklandumų, siųskite e. laišką šiuo adresu: HR-MANAGEMENT-ONLINE@ec.europa.eu.

Galutinis terminas

Galutinis registracijos terminas – 2021 m. lapkričio 19 d. 12 val. Briuselio laiku; vėliau registracija negalima.

Jūs pats atsakingas už tai, kad registracijos internetu forma būtų užpildyta laiku. Primygtinai rekomenduojame nesiregistruoti paskutinėmis registracijai skirto laiko dienomis, nes dėl didelės interneto apkrovos arba dėl interneto ryšio sutrikimų registracija internetu gali nutrūkti neužbaigta, o tada reikia kartoti visą procedūrą. Pasibaigus registracijai skirtam laikui, nebegalėsite įvesti jokių duomenų. Registracijos formos, kurias vėluojama nusiųsti, nepriimamos.

Svarbi informacija kandidatams

Kandidatams primenama, kad įvairių atrankos komisijų darbas yra konfidencialus. Kandidatams draudžiama tiesiogiai arba netiesiogiai susisiekti su atskirais šių komisijų nariais arba prašyti kitų asmenų tai daryti jų vardu. Visos užklausos turi būti siunčiamos atitinkamos komisijos sekretoriatui.

Asmens duomenų apsauga

Komisija užtikrins, kad kandidatų asmens duomenys būtų tvarkomi laikantis Europos Parlamento ir Tarybos reglamento (ES) 2018/1725 (19).Tai visų pirma taikoma tokių duomenų konfidencialumui ir saugumui.

---

(1)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).

(2)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).

(3)  2012 m. gegužės 22 d. Europos Parlamento ir Tarybos reglamentas (ES) Nr. 528/2012 dėl biocidinių produktų tiekimo rinkai ir jų naudojimo (OL L 167, 2012 6 27, p. 1).

(4)  2012 m. liepos 4 d. Europos Parlamento ir Tarybos reglamentas (ES) Nr. 649/2012 dėl pavojingų cheminių medžiagų eksporto ir importo (OL L 201, 2012 7 27, p. 60).

(5)  2018 m. gegužės 30 d. Europos Parlamento ir Tarybos direktyva (ES) 2018/851, kuria iš dalies keičiama Direktyva 2008/98/EB dėl atliekų (OL L 150, 2018 6 14, p. 109).

(6)  2019 m. birželio 20 d. Europos Parlamento ir Tarybos reglamentas (ES) 2019/1021 dėl patvariųjų organinių teršalų (OL L 169, 2019 6 25, p. 45).

(7)  2020 m. gruodžio 16 d. Europos Parlamento ir Tarybos direktyva (ES) 2020/2184 dėl žmonėms vartoti skirto vandens kokybės (OL L 435, 2020 12 23, p. 1).

(8)  COM(2020) 667 final, paskelbta https://ec.europa.eu/environment/pdf/chemicals/2020/10/Strategy.pdf.

(9)  2018 m. gruodžio 18 d. Komisijos deleguotasis reglamentas (ES) 2019/715 dėl finansinio pagrindų reglamento, taikomo organams, įsteigtiems pagal SESV ir Euratomo sutartį ir nurodytiems Europos Parlamento ir Tarybos reglamento (ES, Euratomas) 2018/1046 70 straipsnyje (OL L 122, 2019 5 10, p. 1).

(10)  Atsižvelgiama tik į faktiniais darbo santykiais pagrįstą profesinę patirtį, įgytą atliekant realų, tikrą darbą už užmokestį kaip darbuotojui (pagal bet kokios rūšies sutartį) arba kaip paslaugos teikėjui. Ne visą darbo dieną vykdyta profesinė veikla apskaičiuojama proporcingai patvirtintai visą darbo dieną išdirbtų valandų procentinei daliai. Į motinystės, vaiko priežiūros ir (arba) įvaikinimo atostogas atsižvelgiama, jeigu atostogauta dirbant pagal darbo sutartį. Doktorantūros studijos prilyginamos profesinei patirčiai, net jeigu už jas negaunamas atlygis, tačiau tik iki trejų metų, su sąlyga, kad studijos buvo sėkmingai baigtos. Atitinkamas laikotarpis gali būti įskaičiuotas tik vieną kartą.

(11)  Gyvenimo aprašyme aprašydamas kiekvienų metų vadovavimo patirtį, kandidatas turėtų aiškiai nurodyti: 1) eitas vadovo pareigas ir vykdytas funkcijas; 2) darbuotojų, kuriems vadovavo eidamas šias pareigas, skaičių; 3) valdyto biudžeto dydį; 4) hierarchinę struktūrą ir 5) vadovų skaičių.

(12)  https://eur-lex.europa.eu/legal-content/lt/TXT/PDF/?uri=CELEX:01958R0001-20130701&qid=1408533709461&from=lt.

(13)  http://eur-lex.europa.eu/legal-content/LT/TXT/PDF/?uri=CELEX:01962R0031-20140701&from=LT

(14)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(15)  Jeigu atitinkamas Komisijos narys nėra pagal 2007 m. gruodžio 5 d. Komisijos sprendimą (PV(2007) 1811) ir 2020 m. rugsėjo 30 d. Komisijos sprendimą (PV(2020) 2351) perdavęs šios užduoties kitam Komisijos nariui.

(16)  http://eur-lex.europa.eu/legal-content/LT/TXT/PDF/?uri=CELEX:01962R0031-20140701&from=LT

(17)  https://echa.europa.eu/documents/10162/13608/pro_0067_coi_management_en.pdf/c4082b12-5830-4647-abf7-47c4a0879c86

(18)  Informacijos, kaip susikurti „Europass“ gyvenimo aprašymą, galite rasti internete https://europa.eu/europass/lt/create-europass-cv.

(19)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

---